《丹井陈子白母挽词二首 其二》
宋代·林亦之

嫁娶比邻近，门庭古木幽。藁砧旧相好，兰玉久从游。

双鹤来何处，孤鸾不到头。通家丘嫂行，愁涕白云浮。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。